Po četrt stoletja v vesolju
je Hubble na posnetek ujel dramatično novo kozmično pokrajino, ki je sedaj v središču pozornosti ob njegovi 25. obletnici.
To je nov prispevek k Hubblovi ikonični zbirki osupljivih slik vesolja.
Epizoda 84: Zvezdnat posnetek za Hubblovih 25
Vsako leto eno izmed Hubblovih najboljših slik uporabijo za praznovanje obletnice datuma izstrelitve teleskopa:
24. aprila leta 1990.
Mnogi izmed teh posnetkov so resnično spektakularni.
Primer je slika Saturna, ki je bila posneta s tehniko tehnikolor ob 8. obletnici teleskopa.
Ali pa ta Tolkienovski pogled na Meglico Gredelj ob 20. obletnici.
Veliko bolj delikatna galaktična vrtnica v letu, ki je sledilo.
In Hubblova slika meglice Tarantela, posute z zvezdami, ki so jo objavili leta 2012.
Hubble včasih ponovno obišče še posebej popularne objekte, kot je na primer meglica Konjska glava.
Leta 2001 so v sklopu praznovanj 11. obletnice delovanja objavili ta moten pogled na nebesni oblak.
12 let kasneje je nova infrardeča slika te meglice obeležila 23-letni mejnik.
Ta slika prikazuje bolj krhke strukture z občutljivimi skupki plina v roza barvi.
Letos so se muzeji, znanstveni centri, planetariji in ostali znanstveni inštituti v Evropi
pridružili pri istočasnem razkritju slike ob 25. obletnici:
to je bleščeča Westerlund 2!
Westerlund 2 je mlada razsuta kopica —
bogata zbirka bleščečih mladih zvezd, ki so šibko medsebojno povezane.
Nahaja se okoli 26 tisoč svetlobnih let stran v bližini ogromnega oblaka plina in prahu, imenovanega RCW 49.
Toda ta kopica ni kar tako; vsebuje namreč nekaj resničnih zvezdnih težkokategornikov.
Nekateri izmed njenih prebivalcev spadajo med najsvetlejše, najbolj vroče in masivne zvezde, ki so jih kadarkoli odkrili.
Zvezde v kopici oddajajo tako veliko energije, da so njihovi ostri vetrovi odpihnili precej prahu v okolici
in ionizirali ogromne predele plina v RCW 49.
Ta aktivnost je odgovorna za čudne, ampak čudovite oblike in barve oblakov plina in prahu na novi sliki.
Osupljiva kozmična pokrajina je primerna za praznovanje 25 let našega najljubšega teleskopa.
Veselimo se še mnogih slik ob obletnicah, ki so še pred nami!
Hubblecast ustvarjajo ESA/Hubble na Evropskem južnem observatoriju.